Document ID: 31990R3070

Tarybos reglamentas (EEB) Nr. 3070/90
1990 m. spalio 22 d.
vėl iš dalies keičiantis Bendradarbiavimo susitarimo tarp Europos ekonominės bendrijos ir Jordanijos Hašemitų Karalystės Protokolo dėl sąvokos "kilmės produktai" apibrėžimo ir administracinio bendradarbiavimo metodų 6 ir 17 straipsnius
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 113 straipsnį,
atsižvelgdama į Komisijos pasiūlymą,
kadangi Bendradarbiavimo susitarimas tarp Europos ekonominės bendrijos ir Jordanijos Hašemitų Karalystės [1] buvo pasirašyta 1977 m. gegužės 3 d. ir įsigaliojo 1978 m. lapkričio 1 d.;
kadangi minėto susitarimo Protokolo dėl sąvokos "kilmės produktai" apibrėžimo ir administracinio bendradarbiavimo metodų [2] (toliau - Protokolas) su pakeitimais, padarytais Bendradarbiavimo tarybos sprendimu Nr. 3/84 [3], 6 straipsnis numato, kad tuo atveju, jeigu automatiškai pakeičiama bazinė data, taikoma sumoms, išreikštoms ekiu, prireikus Bendrija gali nustatyti pakeistas sumas;
kadangi 1988 m. spalio 1 d. ekvivalenti ekiu vertė tam tikromis nacionalinėmis valiutomis buvo mažesnė nei atitinkama vertė 1986 m. spalio 1 d.; kadangi dėl automatinio bazinės datos pakeitimo konvertuojant ekiu į konkrečias nacionalines valiutas sumažėtų ribos, kurioms esant leidžiama pateikti supaprastintus dokumentinius įrodymus; kadangi siekiant išvengti šios pasekmės būtina padidinti tokias ribas, išreikštas ekiu,
PRIĖMĖ ŠĮ REGLAMENTĄ:
1 straipsnis
Protokolas iš dalies pakeičiamas taip:
1) 6 straipsnio 1 dalies antroje pastraipoje "2590 ekiu" keičiama "2820 ekiu";
2) 17 straipsnio 2 dalyje "180 ekiu" keičiama "200 ekiu", o "515 ekiu" keičiama "565 ekiu".
2 straipsnis
Šis reglamentas įsigalioja 1990 m. lapkričio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1990 m. spalio 22 d.

Labels: 2
5
10
3
18